ترامپلا هئچ کیم ایشلهمک ایسته میر، آغ ائو صاحبی کومانداسینین عضولرینی الجک کیمی دییشیر.
آخار. آذ خبر وئریر کی، بو سؤزلری پولیتولوق ائلخان شاهین اوغلو فئیسبوک حسابیندا یازیب:
«آمئریکانین اوزاق و یاخین سیاسی تاریخینی پیس بیلمیرم، سون ۱۰۰ ایلده بو اؤلکهنین دؤولت باشچیلارینین سیاسی کاریئرالارینا آز-چوخ بلهدم. بو بیلیکلریمدن چیخیش ائدرک پرزیدنت دونالد ترامپین سؤزون حقیقی معناسیندا فئنومئن اولدوغو قناعتینه گلیرم. آمئریکانین ایکینجی بئله پرزیدنتینی خاطیرلامیرام. اونسوز دا آغ ائوده پئشکار قیتلیغی وار ایدی، اولانلار دا یا شئفلریله یولا گئتمیرلر، یا دا اؤز آرالاریندا دیدیشیر، مطبوعات صحیفهلرینده بیر-بیریلرینه آتماجا آتیرلار».
ائ.شاهین اوغلو ترامپین پرزیدنتلیینین ۴ ایلینی چوخ چتینلیکله باشا چاتدیراجاغینی بیلدیریب:
«اگر باشا چاتدیراجاقسا… عضوو اولدوغو رئسپوبلیکاچی لار پارتییاسی دا اوندان اوز دؤندرمهیه یاخیندیر. ترامپی دونیانین هانسیسا نقطهسینده یالنیز هانسیسا اوغورلو حربی کامپانییا خلاص ائده بیلر. آنجاق آمئریکانین سون ایللر هانسی حربی کامپانییاسی اوغورلو اولوب کی؟ عیراقدا و لیوییادا دیکتاتورلاری دئویرسهلر ده، بو اؤلکهلر تئروریزمین و مذهب ساواشلارینین یووالارینا چئوریلدی. افقانیستانا داخیل اولدولار کی، طالبانی ضررسیزلشدیرسینلر، تشکیلات بو گونه قدر اؤلکهنین اکثر حیسهسینه نظارت ائدیر».
azb_Arab azb_Arab azb_Arab azb_Arab azb_Arab